GRADSKO KAZALIŠTE LUTAKA SPLIT

Tončićeva 1

**Z A P I S N I K**

***šesnaeste sjednice Kazališnog vijeća GKL-a***

Sjednica Kazališnog vijeća GKL-a održana je 17. ožujka 2023. u Tončićevoj 1, s početkom u 13,30 sati.

**Prisutni:**

1. Aleksandra Dužević, predsjednica Vijeća
2. Višnja Kačić Rogošić, potpredsjednica Vijeća
3. Thomas Krstulović, član Vijeća
4. Alin Antunović, članica Vijeća
5. Mirela Dvornik, članica Vijeća - zapisničar
6. Lucijan Roki, ravnatelj
7. Zorica Stošić, voditeljica računovodstva

**DNEVNI RED**

1. Usvajanje Zapisnika 15. sjednice Kazališnog vijeća
2. Razmatranje i usvajanje Izvješća o izvršenju financijskog plana od 01.01. do 31.12.2022.
3. Dopuna programa rada za 2023. godinu.
4. Razno

Nakon što je predsjednica Vijeća, gđa. Dužević otvorila sjednicu Vijeća svi prisutni dali su pristanak za snimanje sjednice. Vijećnik Krstulović je predložio da se potpiše trajna suglasnost za snimanje sjednica od strane vijećnika. Nakon kraće rasprave, ipak je odlučeno da će se i dalje tražiti pristanak svih vijećnika prije početka sjednice.

Dnevni red sjednice jednoglasno je prihvaćen.

Točka 1.

Vijećnica gđa. Antunović iznijela je primjedbu pod točkom 3. Zapisnika da se rečenica „ primijetila je kako u materijalima za jednu nagradu nedostaju imena nagrađenih glumaca“ nalazi u zagradama, te moli da se ispravi kao nezavisna rečenica i da se u Zapisniku i Programskom izvješću unesu imena nagrađenih glumaca. Nakon kratke rasprave, Zapisnik je prihvaćen jednoglasnom odlukom, uz napomenu da se naprave ispravke.

Točka 2.

Voditeljica računovodstva, gđa. Stošić obrazložila je prisutnima Izvještaj o izvršavanju financijskog plana za proteklu godinu, kojeg Kazališno vijeće treba usvojiti do 31.03.2023. godine. Također, objasnila je razliku između plana i izvršenja. Analizom izvršenja financijskog plana za 2022. vidljivo je da je indeks ostvarenja ukupnih prihoda 102.68% u odnosu na tekući plan prihoda za 2022. Indeks ostvarenja ukupnih rashoda u odnosu na tekući plan za 2022. godinu je 93,38% što je u zadanim okvirima.

Kazališno vijeće nije imalo nikakvih primjedbi, te je nakon pohvala od strane članova Vijeća, Izvještaj o izvršenju financijskog plana za 2022. godinu jednoglasno usvojen. (**Odluka I/ XVI**)

Točka 3.

Ravnatelj gosp. Roki obrazložio je namjeru nadopunjavanja Programa rada. Objasnio je prisutnima kako GKL ima dugogodišnju suradnju s Umjetničkom Akademijom u Osijeku, i kad se naiđe na zgodnu predstavu koja nam može biti zanimljiva i od koristi, i još ako u autorskom timu ima umjetnike iz Splita, onda s takvim oblikom suradnje možemo na jeftiniji način obogatiti program.

Kazališno vijeće nije imalo nikakvih primjedbi, te je Dopunu Programa rada za 2023. godinu jednoglasno usvojilo. (**Odluka II/ XVI**)

Točka 4.

Pod točkom *Razno* na upit Predsjednice Vijećašto je s natječajima za odobrena radna mjesta, Ravnatelj je izvijestio da su sva tri natječaja u procesu, te da slijede testiranja i odabir najboljeg kandidata. Na to je Vijećnik Krstulović iznio primjedbu da je tekst natječaja napisan tako da će ga sigurno netko oboriti. I dalje je izložio da se u tekstu natječaja traži osoba koja će zapravo raditi dva posla, a to je PR i marketing, što su dva različita posla, te da takvo zanimanje nema u Nacionalnom klasifikacijskom okviru.

Na sjednicu je tada pozvana pravnica kazališta gđa. Barišić.

Na upit pojašnjenja, gđa Barišić je rekla da se u natječaj stavio naziv radnog mjesta sukladno Pravilniku o unutarnjem ustrojstvu, propisan Kolektivnim ugovorom, te da ponekad nazivi ne moraju uvijek biti točno navedeni kao u Nacionalnom klasifikacijskom okviru, već približno i da je bitan sadržaj radnog mjesta koji je detaljno opisan u Pravilniku. Također je naglasila da se u natječaju nigdje ne spominje PR. Nakon kraće rasprave Vijećnik Krstulović se ispričao prisutnima, složivši se s gđom Barišić.

Na upit Predsjednice vijeća na osnovu kojeg zakona, pravilnika se pozivaju osobe na testiranje i tko je u Povjerenstvu za provjeru znanja, gđa. Barišić je odgovorila da se sve radi temeljem Pravilnika o radu, članka 17 , i da se napisala odluka o imenovanju Povjerenstva kojeg čine Ravnatelj GKL-a, Ravnatelj GKM i Pravnica Ustanove.

Na to je Predsjednica vijeća iznijela primjedbu da tekst u Pozivu kandidatima za pristup testiranju za radno mjesto marketinga nije pravopisno napisan, te ima zamjerku na sadržaj testiranja na koji će se testirati kandidati iz navedenih specifičnih vještina i znanja potrebnih za obavljanje traženih poslova, tj. testiranja. Područje psihologije koje je navedeno kao jedno od područja testiranja može testirati samo psiholog službenim testom, a područje pravopisa hrvatskog jezika profesor hrvatskog jezika. Htjela je napomenuti da nemamo stručnih osoba u Povjerenstvu koje bi objektivno ocjenjivale tražene sposobnosti. Iz tog razloga je zamolila da se promjeni tekst obavijesti kandidatima, te da se umjesto navedenih vještina i znanja stavi: pisana provjera iz stručnih znanja i znanja iz kazališne umjetnosti.

Svi prisutni i Ravnatelj su se složili i primili na znanje da se izmjeni Poziv i ponovo pošalje kandidatima.

Predsjednica je ujedno tražila obrazloženje stručnosti, tj. struku članova Povjerenstva za testiranje kako bi testiranje bilo valjano po Pravilniku o radu Gradskog kazališta lutaka članak 17. stavak 3. Zanimalo je tko je u Povjerenstvu stručan za područje marketinga?

Ravnatelj je obrazložio stručnost Povjerenstva, te je odgovorio da gosp. Ivo Perkušić, ravnatelj GKM ima magisterij iz marketinga.

Vijećnik Krstulović, u par navrata je iznio primjedbu da je Kazališno vijeće stručno savjetodavno tijelo i da se u buduće Kazalište obrati njima direktno vezano za sve i da se s njima savjetuje.

Predsjednica vijeća je ponovila da smo od Grada dobili suglasnost za zapošljavanje djelatnika na radno mjesto regulatora osvjetljivača, ali to isto tako znači i otvaranje novog radnog mjesta, te da se nije postupilo u skladu s odlukom Grada da se nova radna mjesta ne otvaraju. Razumije da je to radno mjesto Kazalištu neophodno, ali da u usmenoj zamolbi i obrazloženju nje i ravnatelja u Gradu, izričito bilo kazano da toga neće biti. Gđa Barišić još jednom je ponovila da je Grad dao suglasnost za traženo mjesto, te da se Vijeće na tri sjednice složilo s tim i usvojilo Program rada ravnatelja gdje je navedeno traženo radno mjesto. Nakon kraće rasprave, svi su se složili da je Kazalište puno dobilo s popunjavanjem ovog radnog mjesta.

Sjednica je zaključena u 14:15 sati.

|  |
| --- |
|  |
|  |

ALEKSANDRA DUŽEVIĆ, predsjednica Vijeća \_\_\_\_\_\_\_\_\_\_\_\_\_\_\_\_\_\_\_\_\_\_

MIRELA DVORNIK, zapisničar \_\_\_\_\_\_\_\_\_\_\_\_\_\_\_\_\_\_\_\_\_\_